Клеман Брыен атрымаў адукацыю ў прэстыжнай Школе Люі Люм’ера. Сваю ўвагу ён звяртае на вывучэнне пранікнення святла ў начную прастору. Творца працуе з праекцыямі ў цалкам новым ракурсе, які мае на ўвазе іншае прачытанне ды іншае бачанне выяваў у прасторы. Пры дапамозе інавацыйных прыстасаванняў, якія сам даводзіць да дасканаласці і якія здольныя зрабіць праекцыі вялікіх памераў, Клеман Брыен раскрывае таямнічы бок месцаў, што робяцца ягонымі арт-аб’ектамі.